Małaui

El Małaui o Malawi xe no Stato de l'Afrika del Sud. El konfina co la Tanzania a nordest, el Mozambiko a sudest, e lo Zambia a nordovest. Zeografia El Malawi xe diviso in altipiani, Shire a sud e Nyka a nord. El monte pi alto xe el Mulanje (3002 m), ke xe anca el konfin meridionale de la Rift Valley. Non ga sboki sul mar ma xe bagná a nordest dal Lago Malawi,, ke xe el terzo lago pi grande de l'Afrika. El Lago Malawi kuerze el 25% del paexe e ghe da la karateristica prinzipal. Storia Antighità Da rikatamenti paleontologici se sa ke ghera ominidi ke vivea rente al Lago Malawi za un milion de ani fa. Popolasioni preistorike xera presenti 60 000 ani fa. I portoghezi xe rivá su le sponde del lago inte el XVI sekolo ma no ga lasá dokumentasion atendibile. I marcanti arabi vegnea in ste zone par katurar sciavi. David Livingstone risalì el fiume Shire fin al lago inte el 1859. El famoso Tippu Tip gavea el kontrol de la region e sera kostruio na citá fortificada par difendarse da le tribù lokali. Inte el 1891, i britaneghi ga fondá el protetorato de l’Afrika Centrale Britanika, inte el 1907 i ga kambiá el nome in inte el Protetorato de Nyasaland. Indipendensa I britaneghi ga mantegnù el kontrol fin a l’indipendenza inte el 1963. El primo presidente fu Hastings Kamuzu Banda. Banda l’è stá on presidente autoritario ke no gavea problemi a far kopar i opositori. Meso soto presion da la zente e da i paexi demokratici, Banda ga acetá de far on referendum su la situasion pułìtega del paexe. El 14 giunio 1994, la majoria de la gente votò par el multipartiismo. N’ano dopo, el partio de oposision Fronte Demokràtego Unito (UDF) de Bakili Muluzi ga vinto le elesioni. El novo governo el ga prepará na nova kostitusion. Muluzi l’è stá rieleto inte el 1999. Ne le elesioni del 2004, el kandidado a la presidenza dell'UDF, Bingu wa Mutharika, ga vinto e sa meso subito kontro Muluzi. La krisi pułìtega la kontinua fin ankò. Zeografia politega La kavedal xe Lilongwe. L'altra sità importante xe Blantyre, ke l'era la kavedal al tempo de la kolonia. Demografia Etnie In Malawi se kata tante etnie, kuasi tute de origine bantu. Le pi grandi xe cewa nyanja, yao, tumbuka, lomwe, sena, tonga, ngoni, ngonde. Religione La majoria xe kristiana (55% protestanti e 20% katoleghi), mentre il 20% xe musulman. Léngue La lingua oficial xe l'inglexe, la gente la parla el cewa. Ekonomia Pi de la metá de i malawiani vive soto el livel de povertá. El paexe xe agrikolo, ma grandi estenstioni xe utilizá par le te, el tabako e la kana da zukaro par l’esportasion. La peska sul lago Malawi xe na peska artigianale, anka se el pexe seko e salá l’è venduo in tuto el paexe. El chambo, on pexe locale, xe rikiesto da la ristorasione e da i hotel turistici rente al lago. L’industria legera se kata a Lilongwe e Blantyre, le do citá pi grandi del paexe. Ghe xe turixmo rente al lago. Gałeria de someje Notasion Altri projeti Wikimedia Commons el detien imàjini o altri file so Malawi el detien schemi gràfeghi so Łinganbi forèsti Sito ufisałemalawi.gov.mw. MalawiTreccani.it – Enciclopedie on line, Istituto de ła Ençiclopedia Italiana. Lina Maria Calandra, Paola Salvatori, MALAWI, in Ençiclopedia Italiana, IX Appendice, Istituto de ła Ençiclopedia Italiana, 2015. Riccardo Martelli, Emma Ansovini, MALAWI, in Ençiclopedia Italiana, VII Appendice, Istituto de ła Ençiclopedia Italiana, 2007. Claudio Cerreti e Emma Ansovini, MALAWI, in Ençiclopedia Italiana, VI Appendice, Istituto de ła Ençiclopedia Italiana, 2000. Gian Paolo Calchi Novati, MALAWI, in Ençiclopedia Italiana, V Appendice, Istituto de ła Ençiclopedia Italiana, 1993. Salvatore Bono, MALAWI, in Ençiclopedia Italiana, IV Appendice, Istituto de ła Ençiclopedia Italiana, 1979. Malawi, in Disionàrio de istòria, Istituto de ła Ençiclopedia Italiana, 2010. (IT, DE, FR) Małauihls-dhs-dss.ch, Disionàrio stòrego de ła Svìsara. (EN) MalawiEnçiclopedia Britannica, Encyclopædia Britannica, Inc.